'Un pez llamado Wanda' es projecta en el Centre Cultural Mario Monreal
30 de maig 2023

Com a part de la programació primaveral de la delegació de Cultura de l'Ajuntament de Sagunt, es projectarà en el Centre Cultural Mario Monreal la pel·lícula anglesa _Un pez llamado Wanda_. Serà el diumenge 4 de juny, a les 19 hores quan es podrà veure la pel·lícula del director Charles Crichton. El film va guanyar el premi Oscar a millor actor secundari en 1988 (Kevin Kline), i va ser nominat a altres dos: millor director i millor guió. És apte per a tots els públics i l'entrada serà gratuïta fins a omplir aforament. La pel·lícula, que té una duració de 108 minuts, està protagonitzada per John Cleese, Kevin Kline, Jamie Lee Curtis i Michael Palin.

Un quartet d'atracadors executa amb èxit un gran colp en la joieria Hatton Gardens de Londres. El problema és la detenció del cap de la banda, George, que a més és l'única persona que sap on estan amagades les joies. Wanda, l'única dona del grup, planeja seduir Archie, l'advocat defensor de George, amb l'esperança de sostraure-li l'amagatall del botí. Els altres dos membres del grup que esperen la seua part són Otto, un sinistre psicòpata admirador de Nietzsche, i Ken, un tartamut aficionat als peixos exòtics.

*   [](http://www.facebook.com/sharer.php?u=https://aytosagunto.es/va/actualitat/un-pez-llamado-wanda-es-projecta-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/un-pez-llamado-wanda-es-projecta-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/un-pez-llamado-wanda-es-projecta-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/un-pez-llamado-wanda-es-projecta-en-el-centre-cultural-mario-monreal/)